OBČINA Hajdina

Zg. Hajdina 44a

2288 Hajdina

Občina Hajdina na podlagi določil Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O in 76/23) in Odloka o proračunu Občine Hajdina za leto 2025 (Uradno glasilo slovenskih občin, št. 33/24) objavlja

**JAVNI RAZPIS**

za sofinanciranje turističnih društev, ki se ukvarjajo s pospeševanjem razvoja turizma v Občini Hajdina, za leto 2025

1. PREDMET RAZPISA in VODENJE POSTOPKA RAZPISA

Predmet javnega razpisa je sofinanciranje turističnih društev, ki se ukvarjajo s pospeševanjem razvoja turizma v Občini Hajdina.

Za izvedbo postopka tega javnega razpisa, se smiselno uporabljajo določila poglavja 12. Postopki dodelitev sredstev subvencij, posojil in drugih oblik sofinanciranja iz državnega proračuna Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22 in 106/23).

Postopek javnega razpisa vodi komisija, imenovana s strani župana Občine Hajdina (v nadaljevanju Komisija).

1. VIŠINA RAZPOLOŽLJIVIH SREDSTEV

Sredstva so zagotovljena v Proračunu Občine Hajdina za leto 2025, v višini 4.000,00 EUR na proračunski postavki št. 1403201 – Turistični projekti.

Od tega 1.000,00 € za delovanje društva (za vsak rok po 500,00 €) in 3.000,00 € za projekte, ki se črpajo do porabe.

**Za namene tega razpisa so predvidena proračunska sredstva v višini 4.000,00 EUR**, ki se bodo delila v obliki dotacije, po podpisu pogodbe.

1. OBJAVA RAZPISNE DOKUMENTACIJE

Javni razpis in razpisna dokumentacija, sta objavljena na spletni strani Občine Hajdina - www.hajdina.si/razpisi.

Prav tako lahko kompletno razpisno dokumentacijo zainteresirani dvignejo v sprejemni pisarni Občine Hajdina, Zg. Hajdina 44a, 2288 Hajdina.

Za dodatne informacije lahko pokličete v času uradnih ur, na Občino Hajdina, kontaktna oseba je, Lidija Terbulec, tel (02) 788 30 32 [lidija@hajdina.si](mailto:lidija@hajdina.si) ali pišete na elektronski naslov, [uprava@hajdina.si](mailto:uprava@hajdina.si) , z navedbo »Razpis turizem 2025«.

1. OBJAVA DOPOLNITEV IN SPREMEMB RAZPISNE DOKUMENTACIJE

Vse spremembe in dopolnitve razpisne dokumentacije, bodo objavljene na spletni strani Občine Hajdina.

**Vse spremembe in dopolnitve so za prijavitelje zavezujoče.**

1. SESTAVNI DELI RAZPISNE DOKUMENTACIJE in VSEBINA PRIJAVE

Sestavni deli razpisne dokumentacije so:

* Javni razpis,
* Navodila za izpolnjevanje obrazcev,
* Obrazci za izpolnjevanje prijave in
* Vzorec pogodbe.

Vsebina prijave je podrobneje obdelana v Navodilih za izpolnjevanje obrazcev.

1. UPRAVIČENCI ZA DODELITEV SREDSTEV PO TEM RAZPISU IN MERILA ZA TOČKOVANJE

Na razpis se lahko prijavijo turistična društva s sedežem v Občini Hajdina, ki v okviru svoje dejavnosti opravljajo tudi dejavnost, s področja turizma.

**MERILA ZA TOČKOVANJE:** Skupni projekti za prepoznavnost Občine Hajdina – razvoj turizma v občini.

1. stalno prebivališče / sedež:

* v občini 10 točk
* izven občine 0 točk

2. interes - izvajalec s svojim projektom ali prireditvijo prispeva in koristi interesom lokalne skupnosti:

* velik (za samo občino) 15 točk
* srednji (za samo občino) 10 točk
* lokalni (za posamezno naselje) 5 točk
* ožji (interes prirediteljev) 2 točki

3. sodelovanje - izvajalci sodelujejo pri aktivnostih, katerih organizator je Občina Hajdina:

* dva ali večkrat 10 točk
* enkrat 5 točk
* ne sodelujejo 0 točk

4. projekti in prireditve prispevajo k prepoznavnosti Občine Hajdina:

* mednarodni 5 točk
* državni 4 točk
* regijski 3 točk
* občinski 2 točk
* krajevni 1 točk

5. kvaliteta - ocenjuje  se vsebina, predstavitev, okolju prijazno, kulturna identiteta:

* v celoti 10 točk
* delno 5 točk
* ne 0 točk

6. preglednost - cilji ter nameni projektov in prireditev so jasno opredeljeni:

* v celoti 10 točk
* delno 5 točk
* ne 0 točk

7. število aktivnih članov v društvu:

* nad 20 aktivnih članov - 20 točk
* do dvajset članov - 0 točk

Največje možno število točk: 80. Sofinancirani bodo projekti in prireditve, ki bodo pri točkovanju dosegli najmanj 60 točk.

Za delovanje društva se število točk društev, ki so upravičeni do sredstev po tem razpisu deli z zneskom predvidenim za delovanje društva za posamezen rok. S tem se dobi vrednost točke, ter nato število točk posameznega društva pomnoži z vrednostjo točke, da dobimo vrednost sofinanciranja posameznega društva za delovanje društva.

Sofinanciranje projektov se plača po dejanski realizaciji projektov po predložitvi računov oz. predračunov, na kar komisija določi višino sofinanciranja.

1. NAMENI, ZA KATERE SE DODELIJO SREDSTVA

Nameni za kar se dodelijo razpisana sredstva so:

* organizacija in izvajanje turističnih prireditev,
* sodelovanje pri organizaciji in izvajanju prireditev,
* organizacija in izvajanje čistilnih akcij,
* vzdrževanje in urejanje kraja, kjer je sedež društva skozi vse leto (turistična signalizacija in drugo),
* vzgajanje in delovanje turističnega podmladka v okviru TD,
* izdajanje propagandnega materiala za promocijo turistične ponudbe,
* sodelovanje in promocija kraja na sejmih, razstavah in drugih predstavitvah občine,
* aktivnostih za ohranjanje kulturne in naravne dediščine ter urejanju in olepševanju okolja (urejanje in vzdrževanje piknik prostorov, kolesarskih in sprehajalnih poti, razgledišč, klopi za počitek sprehajalcev in podobno),
* projekti v sodelovanju z drugimi društvi in
* druge aktivnosti.

1. VIŠINA ODOBRENIH SREDSTEV

Glede na to, da so proračunska sredstva omejena, bo dejanska višina sredstev, ki jih bo pridobil posamezni prijavitelj, odvisna od skupne višine zahtevkov prosilcev, ki bodo izpolnjevali vse pogoje tega razpisa. Vsak upravičenec do sredstev, bo prejel sredstva glede na vrednost točke pomnoženo s številom doseženih točk. O razdelitvi sredstev odloči Komisija.

1. OBDOBJE PORABE SREDSTEV

Sredstva na podlagi tega razpisa, se bodo dodelila za prijavljene aktivnosti, ki so ali bodo realizirane*,* v času od 1. 1. 2025, do 31. 12. 2025.

1. ROK PRIJAVE

**Prvi rok za oddajo prijav po tem razpisu je do 14. 3. 2025 drugi rok pa do 5. 9. 2025.**

**Za prvi rok je predvidenih 500,00 € za delovanje društva, ter prav tako 500,00 € za drugi rok. Za projekte je predvidenih 3.000,00 € in se črpajo do porabe.**

**Prijave, ki ne bodo prispele do navedenega roka, bodo neodprte vrnjene prijavitelju.**

1. ODPIRANJE PRIJAV

Odpiranje prijav bo vodila Komisija. Odpiranje prijav ne bo javno in se bo izvedlo v roku 8 dni od roka za oddajo prijav.

1. OBRAVNAVA PRIJAV, OZNAČITEV PRIJAVE, POPOLNE PRIJAVE, NEPOPOLNE PRIJAVE, NEPRAVILNE PRIJAVE

Komisija bo obravnavala vse pravilno označene prijave, ki bodo pravočasno prispele na naslov Občine Hajdina.

**Nepravočasnih in nepravilno označenih prijav**, Komisija za odpiranje ne bo obravnavala in bodo neodprte vrnjene prijaviteljem.

Pravočasna prijava je tista prijava, ki bo prispela na Občino Hajdina, kot je to določeno v poglavju »ROK PRIJAVE«.

Pravilno označena prijava je tista prijava, ki bo na prvi strani kuverte ali ovitka imela nalepljeno »Etiketo za naslavljanje«, ki jo prijavitelji najdejo v obrazcu za prijavo.

Smatra se, da je **prijava popolna**, v kolikor vsebuje vso dokumentacijo navedeno razpisni dokumentaciji, ki je priloga tega javnega razpisa.

**Če prijava ne bo popolna, bo prijavitelj v roku 8 dni od odpiranja vlog pisno obveščen s pozivom na dopolnitev. Prijavitelj je dolžan vlogo dopolniti v roku 5 dni od prejema poziva za dopolnitev vloge.**

**Nepopolne prijave**, ki jih prijavitelji ne bodo dopolnili v določenem roku, bo občinska uprava, na predlog Komisije, s sklepom zavrgla.

Prijave, ki ne izpolnjujejo pogojev razpisa, se kot **neustrezne zavrnejo**.

1. SKLEP O DODELITVI SREDSTEV in SKLENITEV POGODBE,

Po obravnavi vlog s strani Komisije, Občinska uprava Občine Hajdina izda prijavitelju (v nadaljevanju Upravičenec) sklep o višini odobrenih sredstev. V obrazložitvi sklepa se opredelijo nameni ter opravičljivi stroški, za katere so bila sredstva namenjena.

Upravičencu bo izdan sklep najkasneje v roku 15 dni od odpiranja prijav. Upravičenec lahko vloži na občinsko upravo pritožbo v roku 8 dni od prejema sklepa. Vložena pritožba ne zadrži podpisa pogodbe z izbranim upravičencem. O pritožbi odloči župan v roku 15 dni s sklepom. Odločitev je dokončna.

župan Občine Hajdina

mag. Stanislav GLAŽAR